орган, запитаният орган го информира дали стоките, изнесени от територията на една от страните, са били правилно внесени на територията на другата страна, като се посочва, където е необходимо, митническите процедури, прилагани спрямо стоките.
 3. При поискване от страна на запитващия орган, запитаният орган предприема необходимите стъпки да осигури наблюдение върху:
 a)
 физическите и юридически лица, за които има основателни причини да се предполага, че нарушават или са нарушили митническото законодателство;
 б)
 местата, където са складирани партиди със стоки по начин, който създава основания да се предполага, че те са предназначени за дейности, които противоречат на митническото законодателство на другата страна;
 в)
 движението на стоки, което вероятно причинява съществено нарушение на митническото законодателство;
 г)
 транспортни средства, за които има основателни причини да се предполага, че са били, или са или могат да се използват за нарушаване на митническото законодателство.
 Член 4
 Спонтанно съдействие
 Страните си оказват взаимно съдействие, в рамките на своите правомощия, без предварително искане, когато считат, че това е необходимо за правилното прилагане на митническото законодателство, и по-специално, когато получат информация за:
 —
 разкрити или планирани операции, които нарушават, изглеждат че нарушават или биха нарушили това законодателство;
 —
 нови средства или методи, използвани за осъществяване на тези операции;
 —
 стоки, които са известни, че са предмет на значителни нарушения на митническото законодателство при внос, износ, транзит или всеки друг митнически режим.
 Член 5
 Предоставяне/нотификация
 По искане на запитващия орган, запитаният орган в съответствие със законодателството си предприема всички необходими мерки:
 —
 с цел да предостави всички документи;
 —
 да нотифицира за всички взети решения;
 попадащи в обхвата на настоящия протокол на лице, пребиваващо или установено на негова територия. В такива случаи се прилагат разпоредбите на член 6, параграф 3.
 Член 6
 Форма и съдържание на исканията за съдействие
 1. Искането за съдействие, по настоящия протокол, се изготвя в писмен вид. Документите, необходими за изпълнението на тези искания, се прилагат към искането. Устни искания се приемат при спешни случаи, но незабавно се потвърждават писмено.
 2. Исканията по параграф 1 от настоящия член включат следната информация:
 a)
 запитващия орган, който отправя искането;
 б)
 мярката, която се изисква да се приложи;
 в)
 целта и мотивите на искането;
 г)
 засегнатите закони, правила и други законови инструменти;
 д)
 показатели, по възможност най-точни и подробни, до колкото е възможно, за физическите и юридически лица, които са обект на разследванията;
 е)
 обобщение на релевантните факти и запитвания, които вече са поискани, с изключение на случаите, предвидени в член 5.
 3. Исканията се подават на официалния език на запитания орган или на език, приемлив за този орган.
 4. Когато дадено искане не отговаря на формалните изисквания, може да се поиска то да се коригира или допълни; могат да се предприемат, обаче, и предпазни мерки.
 Член 7
 Изпълнение на искания за съдействие
 1. За да се отговори на искане за предоставяне на помощ, запитаният орган или ако последният не може да действа самостоятелно – административният отдел, към който е отправено искането от този орган, действа в рамките на совите компетенции и налични ресурси както би действал за